
****

**Referat fra møde i Mosbjerg - Tolne Landsbyråd**

den20. juni 2017 kl. 19.00

**i Mosbjerg Sognegård.**

**Dagsorden**

1. Godkendelse af referat fra 19. april 2017
2. Godkendelse af dagsorden
3. Meddelelser fra formand og næstformand
4. Sager til orientering
   * Vendsyssel Friskole/Børnehus
   * Opgaver til Landsbypedellen
   * Et aktivt Nærområde
   * Sankt Hans 2017
   * Ældretræf 2017
5. Meddelelser fra udvalg og rådsmedlemmer
6. Regnskab
7. Mødekalender (tirsdage)
8. Eventuelt.

**Til stede**

Søren Michaelsen Tolne Borgerforening

Ulla Balslev Løsgænger

Bitten Pedersen Næstformand

Ulla Pia Lauritsen Mosbjerg Borgerforening

Palle Fuglsang Friskolen

Knud Mølgaard Tolne Borgerforening

Kurt Thomsen Lokal Arkiv + UBL + SUC

Ulla Christensen Løsgænger

Henrik Dybro Christensen Løsgænger

Kirsten Walther Formand

Peter Bredahl TMU

Jan Pedersen Landsbypedel

**Afbud**

Karen M. Lynge Ridelauget

Allan Nielsen Spejderne

Ivan Leth Kommunalbestyrelse

Jette Jensen TMI+ Kasserer

Karen Pedersen Brugsen

**Ad 1. Godkendelse af referat**

Referatet godkendt

**Ad 2. Godkendelse af dagsorden**

Dagsorden godkendt

**Ad 3. Meddelelser fra formand og næstformand**

Tak for fremmødet ved Årsmødet. Helle fra Hjørring Kommune var glad for at have været og fortælle om de små landsbysamfund og dets fremtid.

Landsbyrådet har søgt Landsbyforums vedligeholdelsespulje om penge til renovering af stakit på torvet v Brugsen, samt en sansegynge til det Rekreative Område. Med hensyn til stakit vil Boligforeningen give kr. 9.500, Landsbyrådet kr. 9.500, Idyl Byg skal levere og opstille stakittet, men de har først tid til september. Mosbjerg Borgerforening og Dagli Brugsen deler kr. 9.500.

Sansegyngen koster kr. 10.500.

Mødet d. 1/6 vedr. bredbånd blev besøgt af ca. 20 - 25. Det er bestemt, at i alle de røde felter m rødt, altså der hvor der er dårligt net, der kan grupper af beboere ansøge om tilskud til bredbånd- Landsbyrådet fik kr. 2.800 til arrangementet. Leje af Sognegården koster kr. 1.000, også blev der købet øl, vand, chokolade, kaffe mv.

Næste møde i Landsbyforum er d. 25/8. Ansøgningsfrist ca. 14 dg før. Mødet vil foregå på vej til Sverige, da Landsbyforum skal på studietur

D. 6/8 overgår togdriften i Nordjylland til Nordjyske Jernbaner. 4 byer er blevet spurgt, om de vil arrangere en Happening. Det vil Tolne Borgerforening stå for i Tolne. I Hjørring klippes den røde snor af Borgmester Arne Boelt. Teatret vil være åbent og der vil ske mange andre ting.

Bitten Mygind kom med forslag om, at pigerne fra Aktivt Fællesskab – UNUM eco Village måske vil komme og fortælle om deres vision. Om ideen med et økologisk samfund i Brinkhus Tolne.

**Ad 4. Sager til orientering**

* **Vendsyssel friskole/Børnehus**

Friskolen vil investere i en bus, da det giver større frihed. Bussen kan f. eks. benyttes til ekskursion mv. Bussen skal Leases og de håber aftale kan være klar, så bussen kan være klar ved skolestart d. 13/8.

Elevtal er 92. I uge 41 skal der være skoleprojekt om Luther.

Børnehuset har plads til flere børn.

* **Landsbypedellen**

Ferie i uge 29, 31 og 34. Nytter ikke noget med 3 ugers ferie i rap. Græsset bliver for langt. Mangler ikke noget at lave.

* **Et Aktivt Nærområde**

Ikke nogen større nyheder. Ser på Facebook om der er arrangementer og sætter dem på hjemmesiden. Blev spurgt om hvordan det går med indslag om erhvervslivet i Tolne og Mosbjerg og det vil Knud Mølgaard kigge nærmere på.

* **Sankt Hans 2017**

Skt. Hans ved Skovpavillonen er der ved at være styr på. Båltaler er fundet, menu er klar så der krydses fingre for tørvejr.

* **Ældretræf 2017**

Kører på skinner, næsten, Der er skiftet ud i musikken. ”Veteranerne” har haft mandefald i trioen, så der er kommet ny underholdning til. Flemming Fiol, Syngepigerne fra Tårs og Velani står for underholdningen. Utroligt mange udstillere og sælgere har sagt ja til at komme. De skal alle være i Pavillonen, musikken i Glassalen. Tombolaen flyttes op i Pavillonen, for at trække folk op Det er 13. gang der afholdes Ældetræf. I år med titlen Ældre/senior træf.

Hjørring Kommune kunne ikke komme i år og fortælle om de teknologiske tilbud, der findes. Men måske næste år. Bitten havde talt med Jette Brinkmann Larsen.

Mosbjerg Borgerforening lægger T-shirt til Ældretræf, indtil træffet selv får økonomi til T-shirt.

**Ad 5. Meddelelser fra udvalg og rådsmedlemmer.**

**Søren** Pinsekaffen blev indtaget af 312 gæster. 12-16 mødte ikke op til de reserverede pladser. Der bruges meget tid og energi på denne Pinsemorgen. Har arbejdet meget for at få legeplads til Skovpavillon. Det har taget noget tid, at få forsikring på plads. Det er nu klart og legeplads kommer til september. Der kommer mange skoler til Skovpavillonen.

**Kurt** Arkivet havde sidste åbningsdag før sommerferien d. 19/6. Der åbnes igen d. 7/8. Sindal Udviklingscenter har haft et lille møde, hvor foreningslivet var inviteret. Udvalget ville høre, om foreningerne ville være med til noget fælles arrangement. Men kun 2 foreninger virkede interesseret. Så udvalget prøver igen senere.

Madklubben Kurt/Henrik: Den 10/6 havde vi Åbent Hus i Baptistkirken, som vi har renoveret. Det er Palle Andersen der ejer kirken. Den er allerede meget udlejet og til billige penge. Til Åbent Hus kom der ca. 30 gæster. Vi kan ikke rigtig finde nogen til at underholde til vores sommerfest. Alle er optaget, men vi bliver ved at forsøge.

**Peter B** TMU har ikke så mange arrangementer, da det er svært at få børn og unge med. Vi har haft tur til svømmehal med alt betalt, hvor der kun kom nogle enkelte stykker. Men vi deltager i de fællesarrangementer vi har med andre foreninger. Og så må vi se hvad der sker efter nytår. Men vi savner opbakning fra forældre og især skolen mht. sedler om arrangementerne. Hvis ikke arrangementerne bliver sendt ud på Facebook for hvert kvarter, så glemmer de det.

Ulla Chr. Kom med forslag om Lan party. Det er det de unge vil have. De sidder foran computer og spiller.

**Ulla Chr.** Har bestil en sansegynge til Det Rekreative Område. Den bliver placeret ved rutchebanen, da den er til de små. Men der skal sikkert bruges noget hjælp i sommerferien til at sætte den op.

**Ulla Pia** Oprydningsdagen d. 10/6 blev aflyst, da det regnede kraftigt aftenen før. Jeg var bange for vi kunne komme galt af sted. Der er også ved at være styr på Open by Night. Cykelturene går godt, der har været fra 6-19 personer.

**Henrik** De 2 træer ved ”Milton” er knækkede. Hvor retter man henvendelse for at få nogle nye op? Kirsten W har tlf.nr. til en, der kan skaffe nye træer. Det er nu Mosbjerg og Omegns Borgerforening der har opgaven.

**Jan** Revyafslutning for ca. 5 uger siden, hvor vi så revyfilmen. Starter op igen 1. onsdag i oktober. Video er ude i salg.

**Palle** TMI regner 100 % med at Allan Olsen spiller igen i efteråret 2018.

Jerup Cup kommer til Tolne-Mosbjerg i 2018.

**Kirsten W** Karen spørger om det er en idé med bagagerumsmarked til næste år evt. i foråret?

**Ad 6. Regnskab**

Intet at bemærke.

**Ad 7. Mødekalender**

Mandage 18/9, 23/10 og 27/11.

**Ad 8. Evt.**

Intet at bemærke.

**Generalforsamlinger og andre arrangementer**

|  |  |  |  |
| --- | --- | --- | --- |
| **Dato** | **Begivenhed** | **Tid** | **Hvor** |
| 23/6 | Sankt Hans |  | Tolne Skov |
| 16/7 | Senior/ældretræf | 11.00 | Tolne skovpavillon |
| 26/8 | Open by Night |  | Ved brugsen |